ເຫດລະເບີດ ທີ່ໂຮງໄຟຟ້າ ນິວເຄລຍ ຍີ່ປຸ່ນ (ເບິ່ງວີດິໂອ)
ນາຍົກຍີ່ປຸ່ນຮຽກຮ້ອງໃຫ້ ປະຊາຊົນຍ້າຍອອກໜີ ຢ່າງນ້ອຍ 20 ກິໂລແມັດ ຫ່າງຈາກໂຮງໄຟຟ້ານິວເຄລຍ
ນາຍົກລັດຖະມົນຕີຍີ່ປຸ່ນ ທ່ານ Naoto Kan ຮຽກຮ້ອງ ໃຫ້ປະຊາຊົນຍົກຍ້າຍອອກໜີຢ່າງນ້ອຍໃນລັດສະໝີ 20 ກິໂລແມັດ ຈາກໂຮງໄຟຟ້ານິວເຄລຍບ່ອນທີ່ໄດ້ເກີດເຫດ ລະເບີດໃນວັນເສົາມື້ນີ້ ທ່ານ Kan ກ່າວວ່າບຸລິມມະສິດນໍ້າເບີນຶ່ງກໍຄືຄວາມປອດ ໄພຂອງປະຊາຊົນໃນບໍເວນອ້ອມແອ້ມໂຮງໄຟຟ້າ Fuku- shima ທ່ານກ່າວວ່າ ຂໍ້ມູນເພີ່ມຕື່ມ ກ່ຽວກັບສະຖານະ ການຈະມີການແຈ້ງໃຫ້ຊາບຕື່ມອີກໃນວັນເສົາມື້ນີ້ ທ່ານ Kan ໃຫ້ຄວາມເຫັນດັ່ງກ່າວ ນຶ່ງມື້ຫຼັງຈາກໄດ້ເກີດ ແຜ່ນດິນໄຫວຂະໜາດແຮງ 8 9 ທີ່ພາໃຫ້ເກີດຟອງຍັກສຸນາມິທີ່ໄດ້ສ້າງຄວາມເສັຍຫາຍ ໃຫ້ແກ່ບາງເຂດໃນປະເທດຍີ່ປຸ່ນນັ້ນ ທ່ານກ່າວວ່າຍີ່ປຸ່ນ ໄດ້ປະເຊີນກັບໄພພິບັດແບບທີ່ ບໍ່ເຄີຍພົບເຫັນມາກ່ອນ ທີ່ໂຮງໄຟຟ້ານິວເຄລຍ Fukushima ໄດ້ມີການແນມເຫັນຄວັນ ພຸ່ງອອກມາຈາກຕຶກອາ ຄານບ່ອນຢູ່ຂອງເຕົາແຍກນິວເຄລຍ ສື່ມວນຊົນຍີ່ປຸ່ນເວົ້າວ່າລະດັບກຳມັນຕະພາບລັງສີ ໄດ້ສູງຂຶ້ນຫຼັງຈາກເກີດເຫດລະເບີດ ອົງການພະລັງງານປະລະມະນູສາກົນກ່າວວ່າ ຕົນຢາກໄດ້ຂໍ້ມູນເພີ່ມຕື່ມກ່ຽວກັບສະຖາ ນະການດັ່ງກ່າວ ກ່ອນເກີດເຫດລະເບີດນັ້ນ ພວກເຈົ້າໜ້າທີ່ເວົ້າວ່າ ໄດ້ມີການພົບເຫັນ ວັດຖຸທີ່ມີກຳມັນຕະພາບລັງສີຢູ່ນອກນຶ່ງໃນບັນດາເຕົາແຍກນິວເຄລຍຂອງໂຮງໄຟຟ້າດັ່ງ ກ່າວຊຶ່ງໃນເວລານີ້ໄດ້ສູນເສຍກຳລັງແລະຄວາມສາມາດໃນການເຮັດໃຫ້ເຢັນໂຕລົງໄດ້ ນາຍົກລັດຖະມົນຕີ Naoto Kan ກ່າວວ່າໄດ້ມີການສົ່ງທະຫານ 50,000 ຄົນໄປສົມທົບ ການປະຕິບັດງານກູ້ໄພແລະດຳເນີນຄວາມພະຍາຍາມເພື່ອຟື້ນໂຕຄືນໃນທົ່ວປະເທດ ສື່ມວນຊົນຂອງຍີ່ປຸ່ນລາຍງານວ່າ ມີຫຼາຍກວ່າ 1,300 ຄົນເສຍຊີວິດຫຼືບໍ່ກໍຫາຍສາບສູນ ອົງການຂ່າວກຽວໂດເວົ້າວ່າ ລົດໄຟ 4 ຂະບວນ ທີ່ພວມຢູ່ໃນລະຫວ່າງການເດີນທາງໄປ ມາຢູ່ໃນເຂດແຄມຝັ່ງທະເລເວລາຟອງຍັກສຸນາມິຖະຫຼົ່ມນັ້ນ ຍັງຫາຍສາບສູນ ຫຼາຍໆບ້ານໄດ້ຖືກຟອງຍັກ ທີ່ສູງເຖິງ 10 ແມັດ ທີ່ມີທັງລົດ ຕຶກອາຄານ ແລະຊາກຫັກ ພັງຕ່າງໆ ພັດສຸເລິກເຂົ້າໄປໃນບໍລິເວນແຄມຝັ່ງທະເລຫຼາຍໆຫຼັກກິໂລແມັດ ເຫດແຜ່ນ ດິນໄຫວແລະຟອງຍັກສຸນາມິ ໄດ້ສ້າງຄວາມເສຍຫາຍໃຫ້ແກ່ທາງຫຼວງຮາຍເວ ແລະໂຄງ ລ່າງພື້ນຖານອື່ນໆຊຶ່ງເປັນອຸບປະສັກຂັດຂວາງຕໍ່ການປະຕິບັດງານກູ້ໄຟເພື່ອຊອຄົ້ນຫາ ຜູ້ຄົນທີ່ຍັງຕົກຄ້າງຢູ່ຕາມຫຼັງຄາເຮືອນແລະໃນເຂດທີ່ໄດ້ຮັບຜົນກະທົບ ບໍລິສັດໄຟຟ້າ Tepco ຂອງຍີ່ປຸ່ນ ໄດ້ເຕືອນກ່ຽວກັບການໂຈະ ການໃຫ້ບໍລິການໄຟຟ້າ ຂະໜາດໃຫຍ່ໃນໄລຍະສອງສາມມື້ຂ້າງໜ້ານີ້ຢູ່ໃນບໍລິເວນສ່ວນໃຫຍ່ຂອງປະເທດ ເຈົ້າໜ້າທີ່ຍີ່ປຸ່ນກ່າວວ່າ ໄດ້ມີການພົບເຫັນສົບຄົນຕາຍ ໃນລະຫວ່າງ 200 ຫາ 300 ສົບ ທີ່ເມືອງ Sendai ຊຶ່ງເປັນຫົວເມືອງ ທີ່ໃກ້ທີ່ສຸດ ກັບບ່ອນທີ່ເກີດແຜ່ນດິນໄຫວ ທີ່ມີຄວາມ ແຮງສຸດເປັນປະວັດການຢູ່ໃນປະເທດຍີ່ປຸ່ນແລະເປັນອັນດັບ 5 ຂອງໂລກ ໃນໄລຍະນຶ່ງສັດ ຕະວັດກວ່າໆຜ່ານມານີ້ ເຈົ້າໜ້າທີ່ເວົ້າວ່າ ມີ 700 ຄົນຫາຍສາບສູນແລະ 1,000 ຄົນໄດ້ ຮັບບາດເຈັບ